Vi har haft en skøn ferie på landejendommen, som ligger utrolig smukt, med frugttræer i baghaven og generelt helt uforstyrret af naboer. Udendørsarealerne er skønne med skygge både ved pool og udenfor huset, så alle måltider blev foretaget udenfor.
Området er stille og blev udforsket på adskillige løbeture.
Huset er meget stort, rummeligt og hyggeligt. Der er to værelser med hver deres badeværelse ovenpå, som der er adgang til fra køkkenet, og derudover er der også et andet kæmpe soveværelse med badeværelse samt stue og terrasse med adgang til fra stuen. Der er også et værelse i stueplan, men det brugte vi ikke.
Der var håndsæbe, toiletpapir, håndklæder og badehåndklæder på alle 5 badeværelser.
Poolen blev renset hveranden dag (af ejerens søn), og poolområdet var meget lækkert.
Det er nemt at finde rundt, og det lå meget tæt på Can Picafort.
Der var lidt drikkevarer køleskabet, da vi kom. Værten Toni kom og hilste på, lige da vi var ankommet. Ejerne af huset kom et par dage efter med Mallorcansk kage og bød velkommen. Alle var utrolig flinke.
Medbring selv krydderier, viskestykker, ekstra opvasketabs, opvaskemiddel, lighter til grill og stearinlys, vaskepulver.
Kan klart anbefale dette skønne sted.